  Анжелика Тихонова корреспондент Удмуртысь школаосты быдтӥсь 6 сюрс 648 пиналъёс йылпумъян сочиненизэс умой гожтӥзы. Со сярысь «ВКонтакте» мерлыко вотэсысь «Государственная итоговая аттестация в Удмуртии» огинын ивортэмын. Сочинениез оглом 6 сюрс 720 школаез быдтӥсьёс гожтӥзы. Эшшо 151 пинал изложение гожтӥз, «зачёт» 150-эз басьтӥзы Туэ тросэз пиналъёс сочинение гожтон понна «Он и она» темаез бырйизы (53,33 процентэз), собере мыно «Надежда и отчаяние» (22,38 процент), «Гордость и смирение» (13,2 процент) темаос. «Добро и зло» темая малпанъёссэс 9,58 процентэз школаез быдтӥсьёс веразы, нош «Война и мир» темаез 1,5 процентэз сяна ӧз быръе. Сочинение яке изложение понна «не зачёт» басьтэм 72 дышетскисьёс тодон-валанъёссэс 5-тӥ тулыспалэ яке 6-тӥ куартолэзе эскерыны быгатозы на. Ватсалом, сочиненилы йылпумъянъёсъя пиналъёсты огъя кун экзаменъёсы лэзё.  Тегъёс: Дышетон Ижкар Удмуртия экзамен  